З таго часу амаль кожную нядзелю ўдзячныя вернікі збіраюцца тут на малітву. Па традыцыі святая Імша адбылася і 1 лістапада — у Дзень Усіх Святых. Пробашч камайскага касцёла ксёндз Яцэк Хутман асвяціў магілы памерлых. Адметнасць сёлетняй падзеі ў тым, што была ажыццёўлена ідэя святара ўвекавечыць памяць тых, хто пастараўся, каб аднавіць прыстанак веры. У прысутнасці вернікаў, родных П. М. Лысёнка — яго брата Мікалая Мікалаевіча, жонкі Марыі Сяргееўны, дачкі Марыны і сына Аляксандра і іх сем’яў была ўстаноўлена мемарыяльная дошка. Ксёндз Ян Шуткевіч не змог прыехаць па стане здароўя.